Решение на Общия съд от 28 май 2020 г. — Martínez Albainox/EUIPO – Taser International (TASER)
(Дело T-341/19)1
(Марка на Европейския съюз – Производство за обявяване на недействителност – Фигуративна марка на Европейския съюз „TASER“ – По-ранни словни марки на Европейския съюз „TASER“ – Относителни основания за отказ – Вероятност от объркване – Член 8, параграф 1, буква б) от Регламент (ЕС) 2017/1001 – Засягане на репутацията – Неоснователно извлечена полза от отличителния характер или от репутацията на по-ранната марка – Член 8, параграф 5 от Регламент 2017/1001)
Език на производството: английски
Страни
Жалбоподател: Martínez Albainox, SL (Албасете, Испания) (представител: J. Carbonell Callicó, адвокат)
Ответник: Служба на Европейския съюз за интелектуална собственост (EUIPO) (представител: D. Gája)
Друга страна в производството пред апелативния състав на EUIPO: Taser International, Inc. (Скотсдейл, Аризона, Съединени щати)
Предмет
Жалба срещу решението на четвърти апелативен състав на EUIPO от 20 март 2019 г. (преписка R 1577/2018-4), постановено в производство за обявяване на недействителност със страни Taser International и Martínez Albainox
Диспозитив
Отхвърля жалбата.
Осъжда Martínez Albainox, SL да заплати съдебните разноски.
____________
1 ОВ C 255, 29.7.2019 г.